[{"text_idx": "#000001", "text": "Dum la Kristnaskaj ferioj, mi revenis hejmen kaj renkontis kelkajn amikojn kaj ili demandis min kion mi faras nuntempe. \u201cNu,\u201d mi diris, \u201cmi laboras en Esperanto-oficejo.\u201d Ili tute ne povis kompreni min. Kio estas Esperanto? Kial iu volus paroli g\u0302in? Kial ne paroli la anglan, la lingvo de c\u0302iuj en la mondo? C\u0302u Esperanto ec\u0302 estas vera lingvo? C\u0302u mi frenezig\u0302is?Antau\u0306 jaro, mi laboris en oficejo. La laboro estis facila, la salajro estis bona kaj kun la stato de la Irlanda ekonomio, mi g\u0302ojis ec\u0302 havi postenon. La nura problemo estis ke la laboro estis tute enua. Mi sidis c\u0302e komputilo dum la tuta tago, prenis paperon kaj entajpis la detalojn. Poste, prenis alian paperon kaj denove kaj denove. La laboro estis tute senutila kaj sensignifa. Mi pensis ke mi havas mian tutan vivon por teda laboro en oficejo, nun mi volas vojag\u0302i, viziti aliajn landojn kaj vidi aliajn kulturojn."}, {"text_idx": "#000002", "text": "Do kiam la laboro finig\u0302is (estas tre malfacile trovi dau\u0306ran laboron en Irlando, do mia posteno nur estis provizora), mi vojag\u0302is al kelkaj Esperantaj renkontig\u0302oj, IJK, UK, IJS kaj SES. Dum SES, mi vidis ke E@I (Esperanto/Edukado@Interreto), la organizo kiu faras retejojn kiel Lernu.net kaj renkontig\u0302ojn kiel SES, serc\u0302as volontulon. La laboro estas kadre de la Eu\u0306ropa Volontula Servo, kio signifas ke kvankam mi estus volontulo kaj ne ricevus salajron, mi ricevus senpagan log\u0302ejon kaj iom da mono por mang\u0302aj\u0302o. La programo dau\u0306ras unu jaro. Mi s\u0302atis Esperanton, g\u0302uis la renkontig\u0302ojn, do kial ne labori en Esperantujo? Tiu povus esti bona maniero sperti alian landon kaj havi tute alian travivaj\u0302on."}, {"text_idx": "#000003", "text": "Do ekde oktobro, mi laboras en Partizanske, malgranda urbo en Slovakio. La urbo estas trankvila, kio estas ambau\u0306 bona kaj malbona. Mia apartamento (la urbo estas plena de apartamentoj, kio estas tre malkutima kompare al Irlando) estas en la mezo de la urbo kaj mi povas facile promeni ien ajn en la urbo (la oficejo estas sur la alia flanko de la strato). Estas bonaj parkoj en la mezo de la urbo kaj montetoj c\u0302irkau\u0306e. La urbo ec\u0302 havas Irlandan trinkejon (sed ne enhavas multe de la Irlanda kulturo). Bedau\u0306rinde, ne estas multaj homoj en la urbo, do nur estas unu noktoklubo kaj la kinejo nur montras du filmojn c\u0302iutage. Ne estas universitato, do post mezlernejo, junuloj iras al aliaj urboj."}, {"text_idx": "#000006", "text": "Kion oni faras en Esperanta laborejo? E@I c\u0302efe laboras c\u0302e lingvolernadaj retejoj kaj Esperantaj renkontig\u0302oj. Do krom Lernu, ili ankau\u0306 laboras kun Deutsch.info (por lerni la germanan), slovake.eu (la slovakan), mluvtecesky.net (la c\u0302eh\u0302an) kaj kreas retejon por lerni la rusan. Ili ankau\u0306 havas kelkajn esperantajn retejojn, retejo pri lingvoj (lingvo.info) kaj pri mondaj aferoj (monda.eu). Kiel angla denaskulo, mi helpas traduki kaj provlegi anglaj\u0302ojn. Ili organizas SES (Somera Esperanto-Studado), kiu estis mia unua Esperanta renkontig\u0302o, kaj KAEST (Konferenco pri Aplikoj de Esperanto en Scienco kaj Tekniko), sed la c\u0302efa renkontig\u0302o, kaj la c\u0302efa kialo pro kiu mi decidis labori kun ili, estas UK, la Universala Kongreso. La 101a Universala Kongreso de Esperanto okazos en la Slovaka urbo Nitra inter la 23a kaj la 30a de julio. G\u0302i estas la plej granda Esperanta renkontig\u0302o kaj inter 1,000 kaj 1,500 homoj venos. Mi tre antau\u0306g\u0302ojas partopreni tiom grandan renkontig\u0302on kun centoj da Esperantistoj de c\u0302ie en la mondo."}, {"text_idx": "#000007", "text": "Ni ankau\u0306 faras pli malgrandajn renkontig\u0302ojn en la urbo. C\u0302iumonate, ni organizas lingvan kafejon, kie homoj povas veni, kafumi kaj babilas en iu ajn lingvo. Kompreneble, mi babilas angle, sed homoj ankau\u0306 babilas itale, france, ruse kaj slovake. Kiel preskau\u0306 la sola denaska anglaparolanto en la urbo, mi ankau\u0306 helpas instrui la anglan en la loka lernejo. Antau\u0306e mi tute havis nenian sperton pri tia laboro, sed la studentoj preskau\u0306 neniam renkontis alian denaskulon, do ec\u0302 simple babili multe helpas ilin. Je mia suprizo, mi tre s\u0302atas la laboron kaj amikig\u0302is kun la studentoj. Ili havas sufic\u0302an bonan nivelon de la angla, ilia c\u0302efproblemo estas ke memfido mankas al ili. Do anstatau\u0306 instrui gramatikon, mi simple babilas pri kutimaj aferoj kiel kion oni faras dum la semajnfino. Lernejoj en Slovakio estas tre malsamaj kompare al Irlandaj lernejoj, ekzemple la studentoj dau\u0306ras g\u0302is la ag\u0302o de deknau\u0306 au\u0306 dudek kaj ne portas lernejvestaj\u0302ojn."}, {"text_idx": "#000010", "text": "Mi ankau\u0306 laboras c\u0302e la librejo kie E@I havas centojn da libroj kaj ankau\u0306 alia librejo kiu havas ec\u0302 pli. Suprizis min kiom multe da libroj ekzistas Esperante kaj la diverseco de la temoj. Estas suprize kiom multe da komunista propagandaj\u0302o de C\u0302inio kaj Vjetnamio ekzistas. Estas libroj pri preskau\u0306 iu ajn temo kaj fako. Mi s\u0302atus montri tiujn librejojn al la homoj kiuj dubas c\u0302u Esperanto havas kulturon au\u0306 c\u0302u homoj uzas la lingvon."}, {"text_idx": "#000011", "text": "Mi subtekstigas filmetojn por disvastigi Esperantaj\u0302ojn. Mi c\u0302efe tradukis de Esperanto al la angla, sed faris unu au\u0306 du alidirekten. Mi subtekstigis multajn filmetojn de Evildea. Kaj kompreneble mi faras c\u0302i tiun blogon, sed ne tiom ofte kiel mi volus. Ne estas facile labori, amuzig\u0302i, legi kaj havi blogojn en kaj la angla kaj Esperanto. Espereble mi povos blogi pli ofte pri diversaj temoj kiuj interesos homojn."}, {"text_idx": "#000019", "text": "Jazyky na dlani \u2013 ako uc\u030cit\u030c inovati\u0301vne a efekti\u0301vne\nPoc\u030ci\u0301tac\u030c pre kaz\u030cde\u0301ho (Ba\u0301novce nad Bebravou)"}]